和許嵩老江上舟災
作者：晁說之
朝代：宋

paragraphs: 火德孝嚴嗟掠虚，祝融江面怒心餘。
千尋赤尾干堯曆，百仞紅鱗滅禹書。
丙穴烘天誰得及，丁翁奔日更難如。
文昌右轄知幾早，無妄之災不我居。
平生易象論孤虚，富貴功名不願餘。
政府頻垂憂國淚，梵宮獨看竺乾書。
衆驚赤壁復焚爾，自擅三禪早晏如。
回首焚軀并溺骨，何爲不早傍禪居。